ai4bharat/Pralekha huggingface dataset:
निर्वाचन आयोग
निर्वाचन आयोग ने मतदाता विवरणों को सत्यापित और प्रमाणित करने के लिए वन स्टॉप सॉल्यूशन का शुभारंभ किया
पूरे देश में ‘इलेक्टर वेरिफिकेशन प्रोग्राम’ के मेगा मिलियन लॉन्च के अवसर पर भारतीय निर्वाचन आयोग के नई दिल्ली स्थित मुख्यालय में 1 सितम्बर, 2019 को एक विशेष कैम्प का आयोजन किया गया। राष्ट्रीय मतदाता सेवा पोर्टल  और मतदाता हेल्पलाईन एप का अनावरण करने के बाद मुख्य निर्वाचन आयुक्त श्री सुनील अरोड़ा ने कहा कि भारतीय निर्वाचन आयोग की आधारशिला मतदाता सूची है। मैं देश के सभी नगरिकों से आग्रह करता हूं कि वे सत्यापन कार्यक्रम में भाग लें, ताकि आयोग आने वाले सभी चुनावों के दौरान बेहतर मतदात सेवाएं प्रदान कर सके।
कार्यक्रम के लॉन्च के दौरान मुख्य निर्वाचन आयुक्त श्री सुनील अरोड़ा और
निर्वाचन आयुक्त श्री अशोक लवासा
मतदाता सूची के बारे में चुनाव आयुक्त श्री अशोक लवासा ने कहा कि यह एक महत्वपूर्ण अवसर है जब सभी मतदाता अपने ब्यौरों को सत्यापित और प्रमाणित कर सकते हैं। इस कार्यक्रम की सफलता लोगों की भागीदारी पर निर्भर है। मैं सभी लोगों से आग्रह करता हूं कि वे आगे आएं और त्रुटिहीन मतदाता सूची सुनिश्चित करें, क्योंकि यह मतदान प्रक्रिया का हृदय है।
कार्यक्रम का मुख्य उद्देश्य मतदाता सूची को बेहतर बनाना है, नागरिकों को बेहतर मतदात सेवाएं प्रदान करना है और आयोग तथा मतदाताओं के बीच संवाद को बेहतर बनाना है। 32 सीईओ ने राज्यों/केंद्र शासित प्रदेशों में, 700 डीईओ ने जिलों में और लगभग 10 लाख मतदान केंद्रों में बीएलओ/ईआरओ ने देश में सभी स्तरों पर इस कार्यक्रम की शुरुआत की है। यह कार्यक्रम 1 सितंबर, 2019 से 15 अक्टूबर, 2019 तक चलेगा।
चुनाव आयुक्त श्री अशोक लवासा निर्वाचन आयोग के मुख्यालय में कार्यक्रम के लॉन्च के दौरान अपने ब्यौरे का सत्यापन और प्रमाणन करते हुए
मतदाता एनवीएसपी पोर्टल  या मतदाता हेल्प लाइन एप या साझा सेवा केंद्रों या निकट के किसी मतदान सुविधा केन्द्र पर जाकर निम्न सुविधाओं का लाभ उठा सकते हैं।
- वर्तमान विवरणों की जांच और सुधार
- निम्न दस्तावेजों के जरिए प्रविष्टियों का सत्यापन/प्रमाणन:  भारतीय पासपोर्ट  ड्राइविंग लाइसेंस  आधार कार्ड  राशन कार्ड  सरकारी/अर्द्ध सरकारी कर्मियों का पहचान पत्र  बैंक खाता  किसान पहचान कार्ड  पेन कार्ड  आरजीआई द्वारा जारी स्मार्ट कार्ड  पानी/बिजली/टेलिफोन/गैस कनेक्शन का नवीनतम बिल
- परिवार के सदस्यों का विवरण देना तथा उनकी प्रविष्टियों की जांच
- मतदाता सूची में नाम वाले परिवार के सदस्य, परिवार के सदस्य जिनके नाम मतदाता सूची में हैं और जो स्थायी रूप से अन्य जगह जा चुके हैं या जिनकी मृत्यु हो गई है के विवरणों को अद्यतन करना
- 1 जनवरी, 2001 को या इससे पहले जन्म लिए परिवार के योग्य सदस्यों तथा संभावित मतदाता, जिनका जन्म 2 जनवरी, 2002 से एक जनवरी, 2003 के बीच हुआ है और वे मतदाता के साथ रह रहे हैं के ब्यौरे को जमा करना
- बेहतर मतदात सेवाओं के लिए मोबाइल एप के माध्यम से आवास के जीआईएस को जोड़ना
- वर्तमान के मतदान केंद्र के बारे में अनुभव साझा करना और यदि कोई अन्य वैकल्पिक मतदान केंद्र है तो इसकी जानकारी देना
ब्यौरे के प्रमाणन से तथा मोबइल नंबर को साझा करने से मतदाताओं को ऑनलाइन आवेदन की स्थिति, ईपीआईसी की स्थिति, मतदान दिवस की घोषणाएं, मतदाता स्लिप आदि से संबंधित जानकारी उनके पंजीकृत ईमेल और मोबाइल नंबर पर दी जाएगी। मतदाता सूची की क्रमसंख्या में बदलाव, मतदान केंद्र का ब्यौरा बीएलओ/ईआरओ में बदलाव से संबंधित मतदान केंद्र की सभी जानकारी मतदाताओं के साथ साझा की जाएगी।
इस अवसर पर निर्वाचन आयोग के कर्मियों ने अपने तथा अपने परिजनों के विवरणों का सत्यापन व प्रमाणन किया।
युवा कार्यक्रम एवं खेल मंत्रालय
युवा कार्यक्रम और खेल मंत्री श्री अनुराग ठाकुर ने टोक्यो जाने वाले भारतीय दल के लिए वर्चुअल माध्यम से आधिकारिक चीयर सॉन्ग को लॉन्च किया
केंद्रीय युवा कार्यक्रम एवं खेल मंत्री श्री अनुराग ठाकुर ने बुधवार को एक वर्चुअल कार्यक्रम में टोक्यो जाने वाले भारतीय दल के लिए आधिकारिक चीयर सॉन्ग  को लॉन्च किया। इस कार्यक्रम में युवा मामले और खेल राज्यमंत्री श्री निसिथ प्रमाणिक, भारतीय ओलंपिक संघ के अध्यक्ष श्री नरिंदर बत्रा, भारतीय ओलंपिक संघके महासचिव श्री राजीव मेहता, भारतीय खेल प्राधिकरण के महानिदेशक श्री संदीप प्रधान और टारगेट ओलंपिक पोडियम योजना के सीईओ कमांडर राजगोपालन भी मौजूद रहे। ‘हिंदुस्तानी वे’ शीर्षक वाले गीत को युवा पॉप गायक अनन्या बिड़ला ने गाया है और इसे अनुभवी भारतीय संगीतकार एआर रहमान ने संगीतबद्ध किया है।
श्री अनुराग ठाकुर ने कठिन समय में एक साथ आने और पूरे जोश के साथ इस चीयर सांग को बनाने के लिए कलाकारों को बधाई दी। “मैं ए आर रहमान और अनन्या बिड़ला को इस पहल के लिए धन्यवाद देता हूं।उन्होंने पूरे जोश और लगन के साथ इस गाने को कंपोज किया है, कोविड-19 के संकट के समय भी इस गाने को बनाने में उन्होंने काफी मेहनत की है।यह गाना हमने टीम इंडिया का उत्साह बढ़ाने के लिए बनाया है। मैं उन सभी का दिल से शुक्रिया अदा करता हूं।" श्री ठाकुर ने कहा “मैं सभी से अनुरोध करता हूं कि इस गीत को अधिक से अधिक शेयर करें।“
श्री निसिथ प्रमाणिक ने बताया कि यह गीत प्रधानमंत्री श्री नरेन्द्र मोदी के टोक्यो जाने वाले एथलीटों के लिए हर संभव तरीके से चीयर करने के आह्वान को आगे बढ़ाने के लिए एक और उत्साहजनक कदम है। श्री प्रमाणिक ने कहा, “माननीय प्रधानमंत्री श्री नरेन्द्र मोदी ने हमारे टोक्यो जाने वाले एथलीटों के लिए हैश टैग चीयर फॉर इंडिया, #Cheer4India अभियान की शुरुआत की। इस आह्वान का समर्थन करने और एकजुटता दिखाने के लिए देश पूरे जोश के साथ आगे आया। मैं संगीतकार ए आर रहमान और यूथ आइकन अनन्या बिड़ला को इस अद्भुत गीत की रचना के लिए धन्यवाद देता हूं।”
युवा कार्यक्रम एवं खेल मंत्रालय
काशी तमिल संगमम के समापन समारोह में प्रो कबड्डी खिलाड़ी उत्तर प्रदेश और तमिलनाडु की टीमों के लिए प्रतिस्पर्धा करेंगे
काशी तमिल संगमम में चल रहे खेल उत्सव का समापन गुरुवार को उत्तर प्रदेश के बनारस हिंदू विश्वविद्यालय के परिसर में उत्तर प्रदेश और तमिलनाडु के बीच कबड्डी मैच के साथ होगा।
प्रो कबड्डी लीग के खिलाड़ी इस मैच में भाग लेंगे। इस मैच का प्रसारण दूरदर्शन पर शाम 4:30 बजे से किया जाएगा।
कल खेल में भाग लेने वाले प्रो कबड्डी के कुछ खिलाड़ी हैं:
टीम उत्तर प्रदेश:
1. अभिषेक सिंह - तेलुगु टाइटन्स
2. हरेंद्र कुमार - यू मुंबा
3. विजय - तेलुगु टाइटन्स
टीम तमिलनाडु:
1. चंद्रन रंजीत - गुजरात जायंट्स
2. साजिन चंद्रशेखर - पटना पाइरेट्स
भारतीय खेल प्राधिकरण  ने 8 दिसंबर से बनारस हिंदू विश्वविद्यालय परिसर में इस 8 दिवसीय "खेल शिखर सम्मेलन" का आयोजन किया। बनारस हिंदू विश्वविद्यालय में उत्तर प्रदेश और तमिलनाडु की ओर से भाग लेने वाली पुरुष और महिला दोनों की टीमों के बीच कुल 9 खेल प्रतियोगिताएं हुईं। ।
प्रधानमंत्री कार्यालय
प्रधानमंत्री ने आयुष्मान भारत योजना पर एक नागरिक की प्रतिक्रिया साझा की
प्रधानमंत्री श्री नरेन्द्र मोदी ने सभी भारतीय नागरिकों के लिए 5 लाख रुपये के स्वास्थ्य बीमा कवर को रेखांकित करते हुए आयुष्मान भारत योजना पर एक नागरिक की प्रतिक्रिया साझा की है। प्रधानमंत्री ने कहा कि इस योजना का लाभ पूरे भारत में कहीं भी उठाया जा सकता है।
एक नागरिक के ट्वीट का उद्धरण देते हुए प्रधानमंत्री ने ट्वीट किया;
"बिल्कुल है। समान रूप से यह तथ्य भी महत्वपूर्ण है कि कोई भी व्यक्ति इस योजना का लाभ पूरे भारत में कहीं भी उठा सकता है।”
पीएमईएसी
ईएसी-पीएम राज्यों और जिलों के लिए सामाजिक प्रगति सूचकांक  जारी करेगा
प्रधानमंत्री की आर्थिक सलाहकार परिषद  20 दिसंबर, 2022 को भारत के राज्यों और जिलों के लिए सामाजिक प्रगति सूचकांक  जारी करेगी। इस बारे में रिपोर्ट डॉ. अमित कूपर की अध्यक्षता में इंस्टीट्यूट फॉर कंपटीटिवनेस और माइकल ग्रीन की अध्यक्षता में सोशल प्रोग्रेस इंपीरेटिव ने तैयार की थी और देश के प्रधानमंत्री की आर्थिक सलाहकार परिषद द्वारा इसे अनिवार्य किया गया था।
सामाजिक प्रगति सूचकांक  राष्ट्रीय और उप-राष्ट्रीय स्तरों पर देश द्वारा की गई सामाजिक प्रगति को समग्र तौर पर मापने के उद्देश्य से तैयार किया गया एक व्यापक उपकरण है। यह समझते हुए कि नागरिकों की सामाजिक प्रगति आर्थिक विकास को लंबे समय तक बनाए रखने के लिए महत्वपूर्ण है, यह सूचकांक आर्थिक वृद्धि और विकास को मापने के पारंपरिक साधनों का पूरक है। समाज की जरूरतों को बेहतर ढंग से समझ सकने वाले बेहतर मापन मॉडल की तत्काल आवश्यकता को ध्यान में रखते हुए और साथ ही निर्णयकर्ताओं को आवश्यक ज्ञान और उपकरणों से लैस करते हुए टीम ने रिपोर्ट के लिए सामाजिक प्रगति के उपयुक्त संकेतकों और उपायों की पहचान करने के लिए एक व्यापक शोध चरण शुरू किया।
एसपीआई सामाजिक प्रगति के तीन आयामों पर राज्यों और जिलों के प्रदर्शन का आकलन करता है: ये तीन आयाम हैं 1. बुनियादी मानवीय आवश्यकताएं, 2. रहन-सहन के बेहतर तरीकों के आधार और 3. अवसर। प्रत्येक आयाम में चार घटक होते हैं।
- बुनियादी मानवीय आवश्यकताओं का आयाम पोषण और बुनियादी चिकित्सा देखभाल, जल और स्वच्छता, व्यक्तिगत सुरक्षा और आश्रय के मामले में राज्यों और जिलों के प्रदर्शन का आकलन करता है।
- रहन-सहन के बेहतर तरीकों के आधार का आयाम बुनियादी ज्ञान तक पहुंच, सूचना तथा संचार तक पहुंच, स्वास्थ्य तथा कल्याण और पर्यावरण गुणवत्ता के घटकों में देश द्वारा की गई प्रगति का मूल्यांकन करता है।
- अवसर का आयाम व्यक्तिगत अधिकारों, व्यक्तिगत स्वतंत्रता और पसंद, समावेशिता और उन्नत शिक्षा तक पहुंच के पहलुओं पर केंद्रित है।
देश की महिला और बाल विकास मंत्री श्रीमती स्मृति ईरानी और ईएसी-पीएम के अध्यक्ष डॉ. बिबेक देबरॉय, द्वारा इस रिपोर्ट को जारी किया जाएगा। इस कार्यक्रम में माइकल ग्रीन, सीईओ, सोशल प्रोग्रेस इंपीरेटिव और डॉ. अमित कपूर, मानद अध्यक्ष, इंस्टीट्यूट फॉर कॉम्पिटिटिवनेस और लेक्चरर, स्टैनफोर्ड यूनिवर्सिटी अपनी बात रखेंगे। दोनों इस रिपोर्ट के लेखक हैं।
राज्य और जिलेवार रैंकिंग और स्कोरकार्ड के साथ इस रिपोर्ट का उद्देश्य देश में सभी स्तरों पर की गई सामाजिक प्रगति का एक व्यवस्थित विवरण प्रदान करना है। यह रिपोर्ट सूचकांक में अच्छा प्रदर्शन करने वाले जिलों की उपलब्धियों और सामाजिक प्रगति हासिल करने में राज्यों की भूमिका पर भी प्रकाश डालती है। रिपोर्ट के एक विशेष खंड में भारत के आकांक्षी जिलों का विश्लेषण है, जिससे जमीनी स्तर पर सामाजिक प्रगति की व्यापक समझ पैदा होती है। रिपोर्ट आने वाले वर्षों में निरंतर सामाजिक-आर्थिक विकास हासिल करने के लिए नीति निर्माताओं के लिए एक महत्वपूर्ण समर्थकारी और उपकरण के रूप में कार्य करेगी।
विमोचन कार्यक्रम राष्ट्रीय नेहरू स्मारक संग्रहालय, , तीन मूर्ति हाउस, नई दिल्ली में 20 दिसंबर, 2022 को सुबह 11:00 बजे से दोपहर 1:00 बजे तक होगा। उसके बाद लंच की भी व्यवस्था है। इस कार्यक्रम में संवाददाता शामिल हो सकेंगे।
कोयला मंत्रालय
एनसीएल कोविड-19 के खिलाफ सभी कर्मचारियों का टीकाकरण करने वाला पहला सार्वजनिक क्षेत्र का उद्यम बना
कोल इंडिया लिमिटेड की सहायक कंपनी नॉर्दर्न कोलफील्ड्स लिमिटेड  देश में अपने सभी कर्मचारियों और उनके परिवार के सदस्यों को कोविड-19 के खिलाफ टीका लगाने वाला पहला सार्वजनिक क्षेत्र का उपक्रम बन गया है। कंपनी में लगभग पचास हजार कर्मचारी हैं, जिनमें तेरह हजार से अधिक पूर्णकालिक कर्मचारी, सोलह हजार संविदा कर्मचारी और उनके परिवार के बीस हजार सदस्य हैं जो कंपनी के आसपास रहते हैं।
एनसीएल के सीएमडी श्री प्रभात कुमार सिन्हा ने कहा, “कोविड-19 के अभूतपूर्व संकट के दौरान, हमारे कोल वॉरियर्स ने 24x7 काम किया है और देश के लिए निर्बाध कोयले की आपूर्ति सुनिश्चित की है। वे हमारे लिए वास्तविक संपत्ति हैं और उनके एवं उनके परिवार के सदस्यों के स्वास्थ्य एवं सुरक्षा की चिंता करना हमारी प्रमुख जिम्मेदारी है। हमने उनका टीकाकरण करने में कोई कसर नहीं छोड़ी है।“
कंपनी ने कोविड टीकाकरण अभियान की शुरूआत स्थानीय प्रशासन के पूर्ण सहयोग के साथ की और बाद में अपने संसाधन भी जुटाए, जिससे कंपनी के समस्त कार्यबल और उनके परिवारों का टीकाकरण किया जा सके। लक्ष्य की प्राप्ति के लिए विभिन्न लक्षित समूहों की पहचान की गई और डोर टू डोर अभियानों के साथ विशेष अभियान भी चलाए गए।
श्री चार्ल्स जस्टर, कार्मिक महाप्रबंधक, एनसीएल ने कहा, “जैसा कि सभी कर्मचारियों एवं उनके परिवार के सदस्यों को पहली डोज प्रदान की जा चुकी है, हमने उन्हें दूसरी डोज प्रदान करने की शुरूआत पहले ही कर दी है। कंपनी द्वारा वैक्सीन की 30,000 डोज भी खरीदी गई है, जिससे न केवल हमें पहली डोज प्रदान करने में सहायता प्राप्त हुई है, बल्कि इससे दूसरी डोज देने के अभियान को भी बढ़ावा मिला है। बहुत जल्द हम उन्हें टीकाकरण की दूसरी डोज भी प्रदान करने में पूर्ण रूप से सक्षम होंगे।”
एनसीएल, भारत सरकार की सिंगरौली आधारित एक मिनीरत्न कंपनी है, जो 10 उच्च मशीनीकृत ओपनकास्ट कोयला खानों के साथ काम कर रही है और देश के कुल कोयला उत्पादन में 15 प्रतिशत का योगदान करती है। पिछले वित्त वर्ष के दौरान कंपनी ने 115 मिलियन टन से ज्यादा कोयले का उत्पादन किया।
स्वास्थ्य एवं परिवार कल्याण मंत्रालय
कोविड-19 पर ताज़ा जानकारी
भारत में 60 दिनों बाद सक्रिय केसलोड 12 लाख  से कम।
पिछले 24 घंटों में सक्रिय मामलों में 63,463 की कमी।
भारत में तीसरे दिन एक लाख से कम मामले दर्ज।
पिछले 24 घंटों में 94,052 नये मामले दर्ज किये गये।
पिछले 24 घंटों के दौरान 1,51,367 मरीज स्वस्थ हुये।
पिछले लगातार 28वें दिन दैनिक नये मामलों की तुलना में दैनिक रिकवरी अधिक रही।
अभी तक देश भर में कोविड संक्रमण से कुल 2,76,55,493 रिकवरी हो चुकी है।
रिकवरी दर में इजाफा, वह 94.77 प्रतिशत पहुंची।
साप्ताहिक पॉजिटिविटी दर वर्तमान में 5.43 प्रतिशत है।
दैनिक पॉजीटिविटी दर 4.69 प्रतिशत, लगातार 17 दिनों से यह 10 प्रतिशत से कम पर कायम है।
जांच क्षमता में उल्लेखनीय वृद्धि के साथ, अभी तक कुल 37.21 करोड़ से अधिक जांचें की जा चुकी हैं।
भारत ने देशव्यापी टीकाकरण अभियान के तहत टीके लगाने का आंकड़ा 24 करोड़  के पार।
प्रधानमंत्री कार्यालय
प्रधानमंत्री श्री मोदी ने पूर्व प्रधानमंत्री श्रीमती इंदिरा गांधी को उनकी पुण्यतिथि पर श्रद्धांजलि दी
(प्रधानमंत्री श्री नरेन्द्र मोदी ने पूर्व प्रधानमंत्री श्रीमती इंदिरा गांधी को उनकी पुण्यतिथि पर श्रद्धांजलि दी है। प्रधानमंत्री ने अपने संदेश में कहा “देश की पूर्व प्रधानमंत्री श्रीमती इंदिरा गांधी को उनकी पुण्यतिथि पर विनम्र श्रद्धांजलि।”
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अभी तक 68.75 करोड़ टीके लगाये जा चुके हैं
पिछले 24 घंटों के दौरान भारत में 38,948 नए मामले सामने आए
सक्रिय मामले कुल मामलों के 1.23 प्रतिशत हैं
भारत में वर्तमान में 4,04,874 सक्रिय मामले हैं
वर्तमान में रिकवरी दर 97.44 प्रतिशत है
पिछले 24 घंटों के दौरान 43,903 रोगी स्वस्थ हुए, देश भर में अभी तक कुल 3,21,81,995 मरीज स्वस्थ हुए
साप्ताहिक पॉजिटिविटी दर वर्तमान में 2.58 प्रतिशत है; पिछले 73 दिनों से 3 प्रतिशत से कम है
दैनिक पॉजिटिविटी दर 2.76 प्रतिशत है,पिछले 7 दिनों से 3 प्रतिशत से कम
अभी तक कुल 53.14 करोड़ जांचें की जा चुकी हैं
खान मंत्रालय
खनिज पदार्थों का उत्पादन जुलाई, 2023 में 10.7 प्रतिशत बढ़ा
पंद्रह महत्वपूर्ण खनिज पदार्थों के उत्पादन में वृद्धि दर्ज की गई
जुलाई, 2023 माह के लिए खनन एवं उत्खनन क्षेत्र का खनिज उत्पादन सूचकांक  111.9 पर, जुलाई, 2022 माह के स्तर की तुलना में 10.7 प्रतिशत अधिक है। भारतीय खान ब्यूरो  के अनंतिम आंकड़ों के अनुसार, अप्रैल-जुलाई अवधि के लिए संचयी वृद्धि पिछले वर्ष की इसी अवधि की तुलना में 7.3 प्रतिशत है।
जुलाई, 2023 में महत्वपूर्ण खनिज पदार्थों का उत्पादन स्तर : कोयला 693 लाख टन, लिग्नाइट 32 लाख टन, प्राकृतिक गैस  3062 मिलियन घन मीटर। पेट्रोलियम  25 लाख टन, बॉक्साइट 1477 हजार टन, क्रोमाइट 280 हजार टन, तांबा सांद्रण 10 हजार टन, सोना 102 किलोग्राम, लौह अयस्क 172 लाख टन, सीसा सांद्रण 30 हजार टन, मैंगनीज अयस्क 217 हजार टन, जिंक सांद्रण 132 हजार टन, चूना पत्थर 346 लाख टन, फॉस्फोराइट 120 हजार टन और मैग्नेसाइट 10 हजार टन था।
जुलाई, 2022 की तुलना में, जुलाई, 2023 के दौरान सकारात्मक वृद्धि दिखाने वाले महत्वपूर्ण खनिज पदार्थों में: क्रोमाइट , मैंगनीज अयस्क , कोयला , चूना पत्थर , लौह अयस्क , सोना  प्रतिशत), तांबा सांद्रण , प्राकृतिक गैस  , सीसा सांद्रण , जिंक सांद्रण , मैग्नेसाइट  और पेट्रोलियम   और नकारात्मक वृद्धि दर्शाने वाले अन्य महत्वपूर्ण खनिज पदार्थो में शामिल हैं: लिग्नाइट , बॉक्साइट , फॉस्फोराइट  और हीरा  शामिल हैं।
प्रधानमंत्री कार्यालय
प्रधानमंत्री 18 मार्च को ग्लोबल मिलेट्स  सम्मेलन का उद्घाटन करेंगे
प्रधानमंत्री श्री नरेन्द्र मोदी 18 मार्च, 2023 को सुबह 11 बजे नई दिल्ली के पूसा स्थित भारतीय कृषि अनुसंधान संस्थान  के राष्ट्रीय कृषि विज्ञान परिसर  के सुब्रमण्यम हॉल में ग्लोबल मिलेट्स  सम्मेलन का उद्घाटन करेंगे। प्रधानमंत्री इस अवसर पर सभा को भी संबोधित करेंगे।
भारत के प्रस्ताव के आधार पर, संयुक्त राष्ट्र महासभा द्वारा वर्ष 2023 को अंतर्राष्ट्रीय मिलेट्स वर्ष  के रूप में घोषित किया गया था। इसके अलावा, आईवाईएम 2023 के उत्सव को एक ‘जन आंदोलन’ बनाने और भारत को ‘श्री अन्न के लिए वैश्विक हब’ के रूप में स्थापित करने के प्रधानमंत्री के दृष्टिकोण के अनुरूप, केंद्र सरकार के सभी मंत्रालयों/ विभागों, राज्यों/ केंद्रशासित प्रदेशों, किसानों, स्टार्ट- अप, निर्यातकों, खुदरा व्यवसायों और अन्य हितधारकों को किसानों, उपभोक्ताओं और जलवायु के लिए मिलेट  के लाभों के बारे में जागरूकता फैलाने और प्रचार करने के लिए लगाया जा रहा है। भारत में ग्लोबल मिलेट्स  सम्मेलन का आयोजन इस संदर्भ में एक महत्वपूर्ण कार्यक्रम है।
दो दिनों तक चलने वाले वैश्विक सम्मेलन में उत्पादकों, उपभोक्ताओं और अन्य हितधारकों के बीच पोषक अनाज के प्रचार और जागरूकता, पोषक अनाज की मूल्य श्रृंखला का विकास, पोषक अनाज के स्वास्थ्य और पोषण संबंधी पहलू, बाजार संपर्क, अनुसंधान और विकास आदि जैसे पोषक अनाज  से संबंधित सभी महत्वपूर्ण मुद्दों पर सत्र आयोजित किए जाएंगे। सम्मेलन में विभिन्न देशों के कृषि मंत्री, अंतर्राष्ट्रीय वैज्ञानिक, पोषण विशेषज्ञ, स्वास्थ्य विशेषज्ञ, स्टार्ट-अप उद्योग के दिग्गज और अन्य हितधारक भाग लेंगे।
रेल मंत्रालय
रेलवे ने मई महीने में अब तक का सबसे अधिक 114.8 एमटी माल लोड किया
मई, 2021 के लिए लोडिंग मई 2019 के सबसे अधिक 104.6 एमटी लोडिंग की तुलना में 9.7 प्रतिशत अधिक है
कोविड चुनौतियों के बावजूद, भारतीय रेलवे के लिए मई 2021 के महीने में माल ढुलाई के आंकड़े कमाई और लोडिंग की दृष्टि से उच्च गति बनाए हुए है।
मिशन मोड में भारतीय रेल की माल ढ़ुलाई मई के महीने में सबसे अधिक रही।
मई, 2021 में 114.8 एमटी माल ढुलाई हुई जो मई 2019 की इसी अवधि की माल ढुलाई  से 9.7 प्रतिशत ज्यादा है।
मई, 2021 के दौरान ढुलाई की महत्वपूर्ण सामग्रियों में 54.52 मिलियन टन कोयला, 15.12 मिलियन टन लौह अयस्क, 5.61 मिलियन टन खाद्यान्न, 3.68 मिलियन टन उर्वरक, 3.18 मिलियन टन खनिज तेल, 5.36 मिलियन टन सीमेंट  और 4.2 मिलियन टन धातु की तलछट शामिल हैं।
मई 2021 महीने में भारतीय रेल ने माल ढुलाई से 11604.94 करोड़ रुपए की कमाई की।
इस महीने वैगन टर्न अराउंड अवधि में 26 प्रतिशत का सुधार देखा गया। मई 2021 में वैगन टर्न अराउंड समय 4.81 दिनों का रहा जबकि मई 2019 में यह 6.46 दिन था।
यह ध्यान देने योग्य है कि भारतीय रेल में अनेक रियायतें/छूट दी जा रही हैं ताकि रेल द्वारा माल ढुलाई को आकर्षक बनाया जा सके।
साथ ही वर्तमान नेटवर्क में माल गाड़ियों की रफ्तार भी बढ़ाई गई है।
माल गाड़ियों की गति बढ़ाए जाने से सभी हितधारकों के लिए लागत में कमी आती है। पिछले 18 महीनों में माल ढ़ुलाई की गति दोगुनी हुई है।
कुछ मंडलों  ने माल गाड़ियों की गति 50 किलो मीटर प्रति घंटे से अधिक दर्ज की है। भौगोलिक स्थितियों के कारण कुछ सेक्शन माल गाड़ियों को अच्छी गति दे रहे हैं। मई 2021 में माल गाड़ियों की औसत गति 45.6 किलो मीटर प्रति घंटे रही है जो समान अवधि की गति 36.19 किलो मीटर प्रति घंटे की तुलना में 26 प्रतिशत अधिक है।
भारतीय रेल ने कोविड-19 का उपयोग अवसर के रूप में किया है ताकि दक्षता और प्रदर्शन में चौतरफा सुधार हो सके।
एमजी/एएम/एजी/डीसी
(Visitor Counter : 179
सड़क परिवहन एवं राजमार्ग मंत्रालय
सड़क परिवहन और राजमार्ग मंत्रालय राजमार्ग निर्माण में प्लास्टिक कचरे के उपयोग को प्रोत्साहित कर रहा है
राष्ट्रीय राजमार्गों के निर्माण में प्लास्टिक कचरे का इस्तेमाल किया जाएगा
केन्द्रीय सड़क परिवहन और राजमार्ग मंत्रालय ने प्लास्टिक कचरे को बड़े पैमाने पर इस्तेमाल करने की योजना बनाई है। मंत्रालय ने देश भर में करीब 26 हजार लोगों को प्लास्टिक कचरा प्रबंधन के बारे में जागरूक बनाने का काम शुरू किया है। प्लास्टिक कचरे को इकट्ठा करने के लिए 61 हजार घंटे का श्रमदान कार्यक्रम चलाया गया है, जिससे अब तक देश भर में करीब 18 हजार किलोग्राम प्लास्टिक कचरा इकट्ठा किया जा चुका है।
प्लास्टिक के इस्तेमाल के खिलाफ लोगों को जागरूक बनाने के लिए केन्द्र सरकार के ‘स्वच्छता ही सेवा’ कार्यक्रम के तहत जगह-जगह रैलियां आयोजित कर, पोस्टर, बैनर और स्लोगन के जरिए संदेश दिया जा रहा है। इसके लिए टोल प्लाजा और सड़क किनारे बने ढाबों पर पर्चे बांट कर भी लोगों को प्लास्टिक कचरे के प्रति जागरूक बनाया जा रहा है। स्कूलों में कई पेंटिंग प्रतियोगिताएं आयोजित की जा रही हैं, एमएम रेडियो के जरिए भी संदेश प्रसारित किए जा रहे हैं और लोगों से राष्ट्रीय राजमार्गों तथा आस-पास की सड़कों में पड़े प्लास्टिक कचरे, पोलोथीन बैग, प्लास्टिक बोतलों आदि को इकट्ठा करने के लिए कहा जा रहा है। ट्रक चालकों और टोल प्लाज के कर्मचारियों के लिए अलग से स्वच्छता कार्यशालाएं आयोजित की जा रही हैं।
सड़क परिवहन और राजमार्ग मंत्रालय राजमार्ग निर्माण में प्लास्टिक कचरे के उपयोग को प्रोत्साहित कर रहा है, विशेष रूप से शहरी क्षेत्रों के 50 किलोमीटर की परिधि में राष्ट्रीय राजमार्गों पर जिनकी आबादी 5 लाख या उससे अधिक है। धौला कुआँ के पास हाल ही में एनएच-48 पर बेकार प्लास्टिक का उपयोग करके सड़क का एक हिस्सा बनाया गया है। दिल्ली - मेरठ एक्सप्रेसवे और गुरुग्राम- सोहना रोड पर प्लास्टिक कचरे का उपयोग करके निर्माण की योजना बनाई गई है।
प्लास्टिक कचरे का उपयोग पहले ही तमिलनाडु और केरल राज्यों में प्रमुखता के आधार पर किया जा चुका है। 4 लेन के राजमार्ग के 1 किलोमीटर के निर्माण में लगभग 7 टन प्लास्टिक कचरे का निपटान करने में मदद मिल सकती है।
सूचना और प्रसारण मंत्रालय
प्रकाशन विभाग की विकास पत्रिका 'योजना' में 1957 से प्रकाशित आलेखों पर आधारित विशेष संग्रह 'योजना क्लासिक्स' का विमोचन
भारत सरकार के प्रमुख प्रकाशन गृह 'प्रकाशन विभाग' की लोकप्रिय विकास मासिक 'योजना' में 1957 से प्रकाशित किए जा रहे विभिन्न विषयगत क्षेत्रों के चुनिंदा आलेखों पर आधारित एक संग्रहणीय श्रृंखला 'योजना क्लासिक्स' का आज विमोचन किया गया। इस पत्रिका में वर्षों से प्रकाशित की जा रही मंत्रमुग्ध कर देने वाली सामग्री की विपुलता और विशालता को इसके शुरुआती संस्करणों के सेपिया-टोन, मटियाले और नाजुक पृष्ठों से सावधानीपूर्वक तैयार किया गया है। यह पुस्तक पाठकों को भारत की कला, संस्कृति और विरासत की एक समृद्ध यात्रा पर ले जाएगी। यह विद्यार्थियों, कला और संस्कृति में दिलचस्पी रखने वालों, शिक्षाविदों और कला की शब्दों के माध्यम से जादुई अभिव्यक्ति में रुचि रखने वाले किसी भी व्यक्ति के लिए एक सर्वोत्कृष्ट संग्रह है। यह पुस्तक जल्द ही प्रकाशन विभाग बुक गैलरी, सूचना भवन और वेबसाइट www.publicationsdivision.nic.in पर उपलब्ध होगी।
इस पुस्तक का विमोचन केंद्रीय सूचना एवं प्रसारण सचिव श्री अपूर्व चंद्रा ने आज दिल्ली पुस्तक मेले 2023 में प्रकाशन विभाग के मंडप के दौरे के अवसर पर किया। इस अवसर पर श्री चंद्रा के साथ प्रकाशन विभाग की महानिदेशक सुश्री अनुपमा भटनागर और विभाग के अन्य वरिष्ठ अधिकारी भी उपस्थित थे।
सूचना एवं प्रसारण सचिव ने प्रकाशन प्रभाग के मंडप का निरीक्षण किया । इस अवसर पर उन्होंने विभाग द्वारा प्रकाशित पुस्तकों के समृद्ध संग्रह की सराहना करते हुए कहा कि ये पुस्तकें भारत की सांस्कृतिक विरासत, कला और वास्तुकला, गौरवशाली इतिहास और राष्ट्रीय नेताओं के उल्लेखनीय योगदान पर प्रकाश डालती है।
दिल्ली पुस्तक मेले का 27वां संस्करण भारतीय व्यापार संवर्धन संगठन  द्वारा फेडरेशन ऑफ इंडियन पब्लिशर्स  के सहयोग से प्रगति मैदान, नई दिल्ली में आयोजित किया जा रहा है। यह 29 जुलाई से 2 अगस्त, 2023 तक चलेगा। सूचना एवं प्रसारण मंत्रालय का प्रकाशन विभाग प्रगति मैदान के हॉल नंबर 11, मंडप संख्या 12 पर अपनी पुस्तकों और पत्रिकाओं का प्रदर्शन कर रहा है।
इस मंडप पर आगंतुकों को राष्ट्र निर्माण, इतिहास और विरासत से लेकर जीवनियों, संदर्भ पुस्तकों और बाल साहित्य तक विभिन्न विषयों की पुस्तकों का एक उत्कृष्ट संग्रह मिलेगा। पुस्तक प्रेमियों को राष्ट्रपति भवन पर प्रीमियम पुस्तकों और प्रकाशन विभाग द्वारा विशेष रूप से प्रकाशित राष्ट्रपतियों, उपराष्ट्रपतियों और प्रधानमंत्रियों के चयनित भाषणों के संग्रह को देखने का भी अवसर मिलेगा।
इस मंडप पर पुस्तकों के अलावा, प्रकाशन विभाग की ओर से प्रकाशित की जाने वाली लोकप्रिय और व्यापक रूप से प्रसारित पत्रिकाएं जैसे योजना, कुरूक्षेत्र, आजकल और बाल भारती भी उपलब्ध हैं। आगंतुक यहां प्रभाग द्वारा प्रकाशित पत्रिकाओं और इम्प्लॉयमेंट न्यूज/रोजगार समाचार की वार्षिक सदस्यता भी खरीद सकते हैं।